**PĀRVALDES UZDEVUMU DELEĢĒŠANAS LĪGUMS**

**Par Ogres novada augstas detalizācijas topogrāfiskās informācijas datu bāzes uzturēšanu**

*Dokumenta datums ir tā*

*elektroniskās parakstīšanas datums*

**Ogres novada pašvaldība**, reģistrācijas Nr. 90000024455, tās domes priekšsēdētāja Egila Helmaņa personā, kurš rīkojas, pamatojoties uz Ogres novada pašvaldības 2021. gada 1. jūlija saistošajiem noteikumiem Nr. 12/2021 “Ogres novada pašvaldības nolikums” un likumu “Par pašvaldībām” (turpmāk – **Pašvaldība**), no vienas puses, un

**Sabiedrība ar ierobežotu atbildību “Mērniecības Datu Centrs”** (turpmāk – Sabiedrība), reģistrācijas Nr. 40003831048, tās izpilddirektores Unas Krutovas personā, kura darbojas uz Sabiedrības 2022. gada 3. janvāra pilnvaras Nr. P\_FJ\_220103\_01 pamata (turpmāk – **Pilnvarotā persona**), no otras puses, abas kopā turpmāk sauktas – Puses vai atsevišķi - Puse, pamatojoties uz:

1) Ģeotelpiskās informācijas likuma 13.panta sesto un septīto daļu;

2) Valsts pārvaldes iekārtas likuma 40. panta pirmo un otro daļu;

3) Ogres novada pašvaldības domes 2022.gada 26.maija lēmumu “Par augstas detalizācijas topogrāfiskās informācijas datubāzes uzturēšanas deleģēšanas līguma slēgšanu” (protokols Nr.11;31), un

ņemot vērā, ka Pašvaldības funkcijās ietilpstošo pārvaldes uzdevumu deleģēšanas mērķis ir nodrošināt kvalitatīvu, stabilu un efektīvu Pašvaldības funkciju izpildi, noslēdz šādu deleģēšanas līgumu (turpmāk – Līgums):

1. **Līguma priekšmets**
   1. Pašvaldība deleģē un Pilnvarotā persona apņemas izveidot un uzturēt augstas detalizācijas topogrāfiskās informācijas datubāzi par Ogres novada administratīvo teritoriju, atbilstoši Ministru kabineta noteiktajai augstas detalizācijas topogrāfiskās informācijas specifikācijai (turpmāk – **ADTI datubāze**), veikt iesniegtās informācijas pārbaudi un nodrošināt ADTI datubāzes sadarbspēju ar centrālo datubāzi Ministru kabineta noteiktajā kārtībā (turpmāk – **Pārvaldes uzdevums**).
   2. Pilnvarotā persona Pārvaldes uzdevumu veic par līdzekļiem, kas iegūti no deleģētā Pārvaldes uzdevuma ietvaros sniegtajiem pakalpojumiem.
2. **Pušu pienākumi**
   1. **Pašvaldībai ir pienākums:**
      1. 2 (divu) nedēļu laikā no Līguma parakstīšanas brīža, nodot Pilnvarotajai personai informāciju, kas nepieciešama Pārvaldes uzdevuma veikšanai;
      2. sadarboties ar Pilnvaroto personu pārvaldes uzdevu izpildē;
      3. savā darbā izmantot tikai tādu augstas detalizācijas topogrāfisko informāciju, kas ir reģistrēta Pilnvarotajai personai;
      4. nodrošināt Pārvaldes uzdevuma izpildes pilnīgu un efektīvu pārraudzību un kvalitātes analīzi;
      5. informēt Pilnvaroto personu par grozījumiem, kas var ietekmēt Līguma izpildi.
   2. **Pilnvarotajai personai ir pienākums:**
      1. sniegt atbalstu un konsultācijas Pašvaldības personālam par ADTI datubāzi, pēc Pašvaldības pieprasījuma, nosūtīt aktuālo kadastra informāciju par objektu, bez maksas sagatavot un izsniegt Būvju situācijas plānus;
      2. saskaņā ar normatīvajiem aktiem (tajā skaitā Pašvaldības domes saistošajiem noteikumiem) uzkrāt un uzturēt augstas detalizācijas topogrāfisko informāciju par Ogres novada administratīvo teritoriju ADTI datubāzē, nodrošināt augstas detalizācijas topogrāfiskās informācijas iesniegšanas un pieņemšanas, aktualizācijas un izplatīšanas kārtību, veikt iesniegtās informācijas pārbaudi un reģistrēšanu;
      3. nodrošināt Pašvaldībai piekļuvi ADTI datubāzei (topogrāfiskās informācijas karšu lapām), izmantojot datņu pārsūtīšanas protokola File Transfer Protocol(turpmāk – FTP) serveri;
      4. Ministru kabineta noteiktajā kārtībā nodrošināt ADTI datubāzes sadarbspēju ar centrālo datubāzi;
      5. pēc augstas detalizācijas topogrāfiskās informācijas reģistrācijas nodrošināt tās ievietošanu ADTI datubāzē (2) divu darba dienu laikā;
      6. Līgumā noteiktajā kārtībā sniegt Pašvaldībai pārskatus un ziņojumus;
      7. nekavējoties ziņot Pašvaldībai par konstatētajām neatbilstībām ADTI datubāzē un tās novērst;
      8. reģistrējot mērniecībā sertificēto personu iesniegtos topogrāfiskos materiālus, apliecināt tos ar noteikta parauga elektronisko zīmogu un reģistrācijas numuru;
      9. par saviem līdzekļiem nodrošināt ar šī Līguma izpildi saistīto sistēmu ekspluatāciju un to tehniskā stāvokļa atbilstību spēkā esošo normatīvo aktu ģeotelpiskās informācijas jomā prasībām;
      10. sniegt privātpersonām informāciju no ADTI datubāzes, saņemot Pašvaldības domes saistošajos noteikumos noteikto maksu par augstas detalizācijas topogrāfiskās informācijas pārbaudi, reģistrāciju ADTI datubāzē, sagatavošanu un izsniegšanu;
      11. Pārvaldes uzdevuma izpildē ievērot labas pārvaldības un citus valsts pārvaldes principus, normatīvo aktu prasības un sadarboties ar Pašvaldību, tās iestādēm un struktūrvienībām, kā arī valsts pārvaldes institūcijām;
      12. ievērot Pašvaldības norādījumus un ieteikumus, kas vērsti uz Pārvaldes uzdevuma izpildes nodrošināšanu atbilstoši normatīvo aktu prasībām, izpildīt Pašvaldības rīkojumus, lai pārtrauktu prettiesisku bezdarbību, mazinātu vai novērstu prettiesiskas bezdarbības sekas;
      13. nodrošināt korespondences saņemšanu Pilnvarotās personas juridiskajā adresē, par šo adresi vai tās maiņu informējot Pašvaldību;
      14. nodrošina Pašvaldības darbiniekiem iespēju pārlūkot un iegūt ADTI datus karšu pārlūkā <https://topografija.lv>.
3. **Pušu tiesības**
   1. **Pašvaldībai ir tiesības:**
      1. netraucēti un bez maksas izmantot Pašvaldības vajadzībām ADTI datubāzi;
      2. pieprasīt un saņemt no Pilnvarotās personas, patiesu un saprotamu informāciju par Pārvaldes uzdevuma izpildi;
   2. **Pilnvarotajai personai ir tiesības:**
      1. pārstāvēt Pašvaldību attiecībās ar inženierizpētes darbu izpildītājiem un inženiertīklu ekspluatējošām organizācijām, kārtojot un uzturot ADTI datubāzi - izsniedzot attiecīgu reģistrācijas numuru iesniegtajiem un izsniegtajiem datiem;
      2. lietot tās rīcībā esošo Ogres novada administratīvās teritorijas ADTI datubāzi.
4. **Pušu atbildība**
   1. Puses ir atbildīgas par Līgumā noteikto saistību pilnīgu izpildi atbilstoši Līgumam.
   2. Zaudējums, ko trešajai personai nodarījusi Pilnvarotā persona Līguma izpildes vai nepienācīgas izpildes rezultātā, sedz normatīvajos aktos noteiktajā kārtībā. Pašvaldība ir tiesīga piedzīt regresa kārtībā no Pilnvarotās personas zaudējumu atlīdzinājumu.
   3. Pilnvarotajai personai ir pienākums atlīdzināt Pašvaldībai nodarītos zaudējumus, ja zaudējumi radušies Pilnvarotās personas darbinieku prettiesiskas darbības vai bezdarbības rezultātā.
   4. Atbildības Līguma izbeigšanas gadījumā:

4.4.1. Pilnvarotā persona iesniedz Pašvaldībai Līguma izpildes pārskatu;

4.4.2.Puses nodrošina Pašvaldības ADTI Datubāzes uzturēšanas uzdevuma izpildes nepārtrauktību.

1. **Pārvaldes uzdevumu izpildes kvalitātes novērtējuma kritēriji, pārskatu un ziņojumu sniegšanas kārtība**
   1. Pārvaldes uzdevumu izpildes kvalitāti Pašvaldība novērtē pēc šādiem kritērijiem:
      1. deleģētā pārvaldes uzdevuma veikšanas un no tā izrietošo pakalpojumu sniegšanas nepārtrauktība un pieejamība;
      2. topogrāfiskās informācijas kvalitatīva iekopēšana ADTI datubāzē, saskaņā ar reģistrēto darbu informāciju.
   2. Pilnvarotā persona sniedz Pašvaldībai ikmēneša skaitlisko rādītāju atskaiti par reģistrēto darbu apjomiem līdz katra nākamā mēneša 20. (divdesmitajam) datumam.
   3. Pilnvarotajai personai ir pienākums reizi gadā līdz Līguma termiņa beigām sniegt Pašvaldībai rakstveida atskaiti, kurā norāda visu informāciju par Pārvaldes uzdevumu izpildi, tai skaitā par pakalpojumu sniegšanu privātpersonām.
   4. Pašvaldība ir tiesīga nepieciešamības gadījumā pieprasīt, un Pilnvarotajai personai ir pienākums sniegt atskaiti par atsevišķa Pārvaldes uzdevuma izpildi. Šādā pieprasījumā Pašvaldībai ir pienākums norādīt tai nepieciešamo informācijas apjomu un informācijas iesniegšanas termiņu.
2. **Darbības nepārtrauktība un nepārvarama vara**

Sabiedrībai jāveic visi iespējamie pasākumi nepārvaramas varas seku mazināšanai un novēršanai, pēc iespējas nodrošinot deleģēto pārvaldes uzdevumu veikšanas un no tiem izrietošo pakalpojumu sniegšanas nepārtrauktību vai to atjaunošanu iespējami īsākā laikposmā.

1. **Norēķinu kārtība**
   1. Pārvaldes uzdevumu izpildei Pilnvarotā persona līdzekļus iegūst, saimnieciskās darbības veidā par samaksu (atlīdzību) sniedzot pakalpojumus, kas saistīti ar augstas detalizācijas topogrāfiskās informācijas pārbaudi, reģistrāciju ADTI datubāzē, sagatavošanu un izsniegšanu no ADTI datubāzes (turpmāk – Pakalpojumi).
   2. Maksa par Pakalpojumiem privātpersonām tiek aprēķināta saskaņā ar Pašvaldības 2022. gada 31. marta saistošajiem noteikumiem Nr.12/2022 “Par augstas detalizācijas topogrāfiskās informācijas aprites kārtību Ogres novadā”.
   3. Pilnvarotā persona racionāli un lietderīgi izmanto Pārvaldes uzdevumu izpildes laikā iegūtos līdzekļus.
   4. Finanšu līdzekļi, kas iegūti no Līguma 7.1.punktā minēto pakalpojumu sniegšanas, tiek izmantoti Pārvaldes uzdevumu pienācīgas izpildes nodrošināšanai, kā arī pakalpojumu daudzveidības un kvalitātes uzlabošanai.
2. **Kontroles veikšanas kārtība**
   1. Pilnvarotā persona Līgumā minēto Pārvaldes uzdevumu izpildē atrodas Pašvaldības pārraudzībā.
   2. Pašvaldībai ir tiesības pārliecināties, ka Pārvaldes uzdevumu izpilde atbilst Līguma noteikumiem un tiek veikta atbilstošā kvalitātē.
   3. Līguma darbības laikā Pašvaldībai ir tiesības jebkurā laikā dot Pilnvarotajai personai saistošus norādījumus Līguma izpildei, pieprasīt Pilnvarotajai personai sniegt informāciju par Pārvaldes uzdevuma īstenošanu un citiem ar Līgumu saistītiem jautājumiem. Pieprasīto informāciju Pilnvarotā persona Pašvaldībai sniedz ne vēlāk kā 5 (piecu) darba dienu laikā no pieprasījuma saņemšanas dienas.
   4. Pilnvarotās personas darbību saistībā ar Pārvaldes uzdevumu izpildi uzrauga Ogres novada pašvaldības Nekustamo īpašumu pārvaldes nodaļas vadīta vietniece pašvaldības īpašuma pārvaldīšanas jautājumos **Māra Volkova**, tālrunis 65068715, e-pasts: mara.volkova@ogresnovads.lv
   5. Pilnvarotās personas pārstāvis saistībā ar Līguma izpildi ir Sabiedrības pārstāvis **Jānis Klīve**, tālrunis 29140014, e-pasts: janis.klive@mdc.lv
3. **Līguma darbības termiņš, līguma grozīšana un izbeigšana**
   1. Līgums stājās spēkā ar tā parakstīšanas brīdi un ir noslēgts uz 1 (vienu) gadu.
   2. Līgums var tikt izbeigts pirms termiņa Līgumā un normatīvajos aktos noteiktajos gadījumos, kā arī Pusēm abpusēji rakstiski vienojoties.
   3. Pašvaldībai ir tiesības vienpusēji izbeigt Līgumu, ja Pilnvarotā persona pārkāpj Līguma noteikumus vai Latvijas republikas normatīvos aktus.
   4. Pilnvarotajai personai ir tiesības vienpusēji izbeigt Līgumu, brīdinot par to otru Pašvaldību rakstveidā vismaz 2 (divus) mēnešus iepriekš.
   5. Visi Līguma grozījumi vai papildinājumi tiek izdarīti rakstveidā, Pusēm tos parakstot. Līguma grozījumi ir spēkā no parakstīšanas dienas un ir Līguma neatņemamas sastāvdaļas.
   6. Izbeidzot Līgumu, Pilnvarotā persona nodod Pašvaldībai visus ADTI datubāzē uzkrātos datus un informāciju, ko tā ieguvusi, pildot Pārvaldes uzdevumu, tādā formātā, kādā tas noteikts šajā Līgumā.
4. Citi noteikumi
   1. Visi strīdi un nesaskaņas, kas rodas starp Pusēm, tiek risināti sarunu veidā. Ja sarunu veidā vienošanās netiek panākta, visi strīdi tiek risināti tiesā saskaņā ar Latvijas Republikas normatīvajiem aktiem.
   2. Puse savlaicīgi, bet ne vēlāk kā 5 (piecu) darba dienu laikā, informē otru Pusi par rekvizītu maiņu.
   3. Ja kāda no Pusēm nespēj pildīt no Līgumā izrietošās saistības, tā nekavējoties paziņo par to otrai Pusei, un Puses savstarpēji vienojas par turpmāko rīcību.
   4. Līgums sagatavots latviešu valodā uz 5 (piecām) lapām, parakstīts elektroniski ar drošu elektronisko parakstu un satur laika zīmogu. Pusēm ir pieejams abpusēji parakstīts Līgums elektroniskā formātā.

**Pušu rekvizīti un paraksti:**

|  |  |
| --- | --- |
| **Pašvaldība:**  Ogres novada pašvaldība  Reģ. Nr. 90000024455  Adrese: Brīvības iela 33, Ogre  Ogres novads, LV-5001  Valsts kase, TRELLV22  Konta Nr. LV25TREL980089740210 | **Pilnvarotā persona:**  SIA “Mērniecības Datu Centrs”  Reģ. Nr. 40003831048  Adrese: Limbažu iela 9-486, Rīga, LV-1005  Banka: AS “Swedbank”  Kods: HABALV22  Konta Nr. LV32HABA0551013336553 |

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

E.Helmanis U. Krutova

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU